tomron87/hebrew-wikipedia-sentences-corpus huggingface dataset:
(ראשי תיבות: Having A Typical Emotional Upset) הוא סינגל של הזמרת-יוצרת האמריקאית מריה קארי, מתוך אלבומה השנים עשר, Memoirs of an Imperfect Angel.
השיר יצא לאור ב-1 בנובמבר 2009, כסינגל השלישי מתוך האלבום.
השיר הגיע למקום ה-72 במצעד שירי ה-R&B/היפ הופ.
השיר נכתב על ידי מריה קארי, כריסטופר סטיוארט ודה-דרים, והופק על ידי קארי, סטיוארט ודה-דרים.
השיר הוא שיר בסגנון הרית'ם אנד בלוז, המאפיין שירים נוספים מתוך האלבום Memoirs of an Imperfect Angel.
בניו יורק טיימס זכה השיר לסיקור שפורסם בסמוך לצאת האלבום Memoirs of an Imperfect Angel.
גם ב-Rap-Up דורג השיר כאחד מארבעת השירים הטובים ביותר באלבום.
ב-The Seattle Times סוקר השיר גם כן, תוך שתואר כ-"בלדת שברון לב יפה".
נכון לאפריל 2020, צבר כ-8 מיליון השמעות ברשת הזרמת המדיה ספוטיפיי.
מדינהתאריך יציאהפורמטחברת תקליטיםמקורארצות הברית1 בנובמבר 2009רדיו להיטים עכשווייםאיילנד דאף ג'אםרדיו שירים קצבייםרדיו שירים אורבניים
גבריאלה וילסון , הידועה בשם הבמה (ראשי תיבות של Having Everything Revealed; "לאחר שהכול נחשף"), היא זמרת ופזמונאית אמריקאית.
כשהייתה בת 14, הוחתמה בחברת התקליטים תקליטי RCA.
ב-2014 הוציאה תחת שמה האמיתי את הסינגל "Something to Prove".
ב-2016, הוציאה, תחת שם הבמה שלה, את מיני-אלבום הבכורה שלה, H.E.R.
Volume 1. ב-2017 הוציאה את מיני-אלבום ההמשך, H.E.R.
Volume 2. בהמשך השנה הוציאה את אלבום האוסף הראשון שלה, הנושא את שמה.
האלבום כולל את השירים אשר נכללו בשני המיני-אלבומים הקודמים.
האלבום זכה במעמד "אלבום פלטינה" מטעם איגוד תעשיית ההקלטות האמריקאי ובפרס גראמי לאלבום ה-R&B הטוב ביותר לשנת 2019. בנובמבר 2018, זכתה להשתתף בתוכנית "אפל מיוזיק: הבא".
ב-2019 הוציאה את אלבום האוסף השני, I Used to Know Her הכולל את שני המיני-אלבומים שהוציאה קודם לכן הנושאים את אותו השם.
בשנת 2020, הוציאה את שיר המחאה "I Can't Breathe" שיצא בעקבות מחאות ג'ורג' פלויד.
השיר זכה בפרס גראמי בקטגוריית "שיר השנה" בטקס פרסי גראמי ה-63.
ב-2021 זכה שירה, "Fight for You", מתוך פסקול הסרט "יהודה והמשיח השחור", בפרס אוסקר לשיר המקורי הטוב ביותר בטקס פרסי אוסקר ה-93.
בשנת 2023 שיחקה וילסון בדרמת ההתבגרות המוזיקלית "הצבע ארגמן" אשר מבוססת על ספר באותו שם מאת הסופרת האמריקאית אליס ווקר.
פרסתאריךקטגוריהעבורתוצאהמקורפרס המוזיקה במדיה של הוליווד2024שיר מקורי – סרט עלילתי"The Journey" ("גדוד 6888")
"Gypsy" (בעברית: "צועניה") הוא שיר של הזמרת ליידי גאגא מתוך אלבומה השלישי Artpop.
השיר נכתב על ידי גאגא עצמה, רד וואן, הוגו לקלרקק ודי ג'יי וואייט שדואו והופק על ידי הדי ג'יי הצרפתי מדיאון וגאגא עצמה.
עם יציאתו נכנס השיר אל המקום ה-26 במצעד השירים הדיגיטליים.
גאגא פיתחה את השיר ביחד עם מדאון במהלך סיבוב ההופעות "Born This Way Ball".
לטענת גאגא מדובר בשיר האישי ביותר מהאלבום לטענתה השיר מדבר על סיבובי ההופעות שלה בהם היא מסתובבת סביב העולם אך היא רחוקה מהאנשים הקרובים אליה ולכן היא מרגישה בודדה.
השיר בעצם מדמה אותה לצוענייה, כמו שצועני נודד ממקום למקום כך גם היא כביכול בסיבובי ההופעות שלה.
מבחינה מוזיקלית השיר הוא שיר יורו-פופ ואלקטרו-פופ אשר שואב השראה ממוזיקת שנות ה-80 ומכיל צלילים של גיטרה ופסנתר.
במקור השיר היה אמור לצאת כסינגל השלישי מתוך האלבום כאשר חברת התקליטים שלה רשמה אותו כסינגל עתידי בעמוד הסאונד קלאוד שלה אך מסיבות לא ידועות השיר לא יצא כסינגל בכלל.
השיר קיבל ביקורות חיוביות ממבקרי המוזיקה ששיבחו את הקומפוזיציה, את הפשטות של ההפקה, את האופי האנתמי של השיר ואף חלקם ציינו את הדמיון שלו ללהיט הענק שלה "The Edge of Glory".
השיר הושמע לראשונה במסיבת השמעה לכבוד יציאת האלבום בברלין.
לאחר מכן, גאגא הופיעה איתו באירוע של Vevo, במיני סיבוב ההופעות שלה "ArtRave", בתוכנית SNL, בספיישל הטלוויזיוני Lady Gaga and the Muppets' Holiday Spectacular ובסיבוב ההופעות ArtRave: The Artpop Ball.
בספוטיפיי צבר השיר למעלה מ-21 מיליון השמעות.
הוא אלבום האוסף הראשון של הזמרת האמריקאית .
האלבום יצא לאור ב-20 באוקטובר 2017 על ידי חברת התקליטים תקליטי RCA.
מדינהתאריך יציאהפורמטחברת תקליטיםמקורעולם20 באוקטובר 2017תקליטור • הורדה דיגיטליתתקליטי RCA
Gypsy Heart Tour (בעברית: סיבוב ההופעות לב צועני) היה סיבוב ההופעות השלישי של הזמרת האמריקאית מיילי סיירוס, שנערך על מנת לקדם את אלבום האולפן השלישי שלה Can't Be Tamed.
הוא נערך באמריקה הלטינית, באוסטרליה ובפיליפינים; סיבוב ההופעות החל ב-29 באפריל 2011 בקיטו, אקוודור והסתיים ב-2 ביולי 2011 בפרת', אוסטרליה.
סיבוב ההופעות היה הראשון שלה שלא נערך בארצות הברית.
סיבוב ההופעות דורג במקום ה-22 במצעד "50 סיבובי ההופעות העולמיים (אמצע השנה) של פולסטאר", והרוויח מעל 26 מיליון דולר.
סיבוב ההופעות הוכרז על ידי כלי התקשורת ב-21 במרץ 2011, לאחר הופעתה של סיירוס בסאטרדיי נייט לייב.
מועדי ההופעות הראשוניים הוכרזו בדרום אמריקה.
עד מהרה הוכרזו הופעות באוסטרליה, בפיליפינים, בקוסטה ריקה, בפנמה ובמקסיקו.
במהלך ראיון, סיירוס אמרה שהיא לא תערוך הופעות בארצות הברית משום שלא הרגישה בנוח להופיע במדינה.
כלי תקשורת רבים האמינו שהחלטה זאת נובעת מחייה האישיים של סיירוס.
סיירוס הצהירה כי סיבוב ההופעות לא יהיה באותה האווירה כמו הקודמים שלה.
לדבריה, סיבוב ההופעות הקודם שלה, Wonder World Tour, התמקד יותר בתיאטרליות ובשינוי תלבושות.
הזמרת רצתה שהמופע יתמקד במוזיקה ויתן לקהל לראות צד אחר בה שאינו מתואר בטלוויזיה.
לדבריה, המופע יכלול קטע אקוסטי, יחד עם קבלת בקשות מהקהל.
רשימת השירים הזו היא מההופעה שנערכה ב-6 במאי בבואנוס איירס, ארגנטינה.
אין כוונה לייצג את כל תאריכי סיבוב ההופעות.
אייץ' אנד או אופנה בע"מ (הפועלת תחת שם המותג H&O) היא רשת אופנה ישראלית, המוכרת בגדים לגברים, לנשים ולילדים.
הרשת גם מוכרת מגוון רחב של נעליים, כלי בית, מצעים, מגבות ומוצרי טואלטיקה.
החברה נמצאת בבעלות משפחת לבנת (בעלי קבוצת תעבורה).
החברה הוקמה באוקטובר 1992 בשם "המשביר מחסני מכר בע"מ" כחברת בת של האגודה השיתופית המשביר המרכזי, במטרה למכור עודפים סיטונאים של ביגוד ששיווק המשביר המרכזי ישירות לצרכנים.
החברה שינתה את שמה ל"משביר מחסני אופנה בע"מ" במאי 1994, במסגרת תוכנית ארגון מחדש שבצעה המשביר המרכזי במסגרתו ריכזה במשביר מחסני אופנה את כל הפעילויות הצרכנית שלה בתחומי: מוצרי ההלבשה, מוצרי טקסטיל ובדים, מוצרי הנעלה, צעצועים, כלי בית, מכשירי כתיבה, טיפוח ונקיון.
באוגוסט 1997 נרשמו מניות החברה למסחר בבורסה לניירות ערך בתל אביב.
ב-1999 רכשו בשותפות גאון אחזקות וקבוצת תעבורה, את השליטה בחברת "המשביר השקעות" מידי המשביר המרכזי.
באותה עת הייתה ל"משביר השקעות" החזקה במספר חברות בת, ביניהן המשביר מחסני אופנה.
על רקע הגברת התחרותיות בענף מכירת מוצרי האופנה ועל רקע התפתחותן של רשתות מתחרות למכירת מוצרי אופנה, וכניסת רשתות זרות לישראל אשר התאפיינו בעיצוב ואופנתיות ברמה גבוהה, החלה החברה במהלך שנת 2001 בתהליך של שינוי אסטרטגי.
השינוי האסטרטגי כלל שינוי סגנון עיצוב החנויות, אופן הפעלתן והפיכתן ממחסני מכר לחנויות המעוצבות ומתופעלות כחנויות אופנה בעיצוב אופנתי ועדכני.
כחלק מהתהליך, החלה החברה לפעול תחת המותג H&O.
במקביל החלה במגעים להכנסת רשת H&M השוודית כשותפה לחברה, אך הרשת לא הייתה מעוניינת אז להיכנס לשוק הישראלי.
החל משנת 2003, זכתה H&O במכרז של משטרת ישראל למיקור חוץ של אספקת ציוד אישי, ציוד ספורט ומדים באמצעות נקודות לאנשי המשטרה ושירות בתי הסוהר.
החוזה עם משטרת ישראל חודש מאז מספר פעמים.
בעקבות ההשקעות הכבדות במיתוג מחדש, פעלה הרשת בהפסד במשך מספר שנים, אך חזרה להיות רווחית בסוף 2004 ופתחה חנויות נוספות.
במשך כ-9 שנים, בין 2001 ל-2009, שימשה הדוגמנית גלית גוטמן כפרזנטורית של הרשת, שמתוכם במקביל שימש במשך 4 שנים הדוגמן לירון לבו כפרזנטור לאופנת הגברים.
הם הוחלפו על ידי הילה נחשון ויונתן כהן.
בשנת 2007, רכשה את רשת TAG WOMAN תמורת 14.5 מיליון שקל, אולם כעבור מספר שנים סגרה את רוב סניפי הרשת, והמותג נמכר בתוך הסניפים הקיימים של H&O.
במהלך 2009 נמחקו מניות החברה מהמסחר בבורסה של תל אביב, בנוסף רכשה משפחת לבנת את חלקה של גאון אחזקות.
בשנת 2010, החלה הרשת למכור גם כלי בית.
החל משנת 2015 שינתה הרשת את המיקוד העסקי, החלה להתמקד ברכישת זיכיונות וייבוא של מותגים בינלאומיים, סגרה חלק מהחניות שהחזיקה בקניונים ומעבר למרכזי קניות פתוחים.
H-II היא סדרה של משגרים בעלי מנוע דלק נוזלי, אשר שימשו את יפן לשיגור חלליות ולוויינים.
השיגור הראשון בוצע בשנת 1994. המשגר פותח על ידי סוכנות החלל היפנית ונבנה במיצובישי.
לפני פיתוח הסדרה, שיגורים שבוצעו על ידי יפן ניצלו משגר "H I" שהיה מבוסס על טכנולוגיה אמריקאית של טילי דלתא ונבנה ביפן לפי רישיון.
פיתוח המנוע החל בשנת 1984. בפיתוח השתתפו מיצובישי, ניסן ו-NEC.
הפיתוח הסתיים בשנת 1994 ובוצע שיגור מוצלח.
אמנם עלות השיגור הייתה גבוהה מאוד (כ-190 מיליון $) ולא הייתה תחרותית לעומת שיגורים על ידי טיל אריאן.
בעקבות כך בוצעו 7 שיגורים בלבד והוחלט לפתח דור שני של המשגר "H IIA".
הפיתוח הסתיים לקראת שנת 2001 כאשר בוצע שיגור ראשון.
בסך הכול בוצעו 45 שיגורים.
עלות כל שיגור הייתה 90 מיליון $.
במהלך השנים פותחו 4 דגמים ויכולת שיגור גדלה מ-4100 ק"ג ל-9500 ק"ג.
במטרה להגדיל יכולת שיגור בשנת 2009 פותח משגר H-II B עם יכולת שיגור של 16,500 ק"ג.
המטרה העיקרית הייתה לאפשר שיגורים של H-II Transfer Vehicle.
עלות השיגור הייתה 112.5 מיליון $ ובוצעו 9 שיגורים.
בשלבי פיתוח נמצא משגר מדגם H-3. השיגור הראשון בוצע בשנת 2023 אך נכשל.
.H.O.T (ראשי תיבות של Highfive of Teenagers) הייתה להקת בנים דרום קוריאנית שנוסדה על ידי חברת התקליטים SM אנטרטיינמנט ב-1996, ונחשבת ללהקת האיידול הראשונה בקיי-פופ.
אופי הפעילות של הלהקה היווה מקור השראה, והשפיע בהמשך על להקות קיי-פופ רבות.
הלהקה הורכבה מחמישה חברים: מון הי-ג'ון, ג'אנג וו-היוק, טוני אן, קאנגטה, ולי ג'ה-וון.
במהלך שנות פעילותה מכרה .H.O.T למעלה מ-6.4 מיליון תקליטים בדרום קוריאה.
הלהקה זכתה להצלחה מסחרית גם בסין וביפן, והם היו בין הכוכבים הראשונים של "הגל הקוריאני" באסיה.
הלהקה התפרקה ב-2001 בעקבות אי הסכמות לגבי החוזה שלהם עם SM, דבר שגרם למאות מעריצים לצאת להפגין נגד החברה.
לי סו-מאן, מייסד חברת התקליטים SM אנטרטיינמנט, הקים את הלהקה ב-1996 לפי מידע שקיבל מסקר שנעשה בקרב תלמידי תיכון שבירר כיצד אמורה להיות קבוצת הפופ האידיאלית שלהם.
החבר הראשון שהצטרף לקבוצה היה קאנגטה.
בהמשך הצטרפו מון הי-ג'ון ולי ג'ה-וון.
ג'אנג וו-היוק הצטרף לקבוצה לאחר שמשך את תשומת לבו של לי כשזכה במקום הראשון בתחרות ריקוד.
לבסוף, טוני אן הצטרף לקבוצה לאחר שעבר אודישן בלוס אנג'לס.
.H.O.T התחילה את פעילותה בספטמבר 1996 עם האלבום We Hate All Kinds of Violence, שזכה להצלחה, ומכר 1.5 מיליון עותקים.
הסינגל הראשון של הלהקה, "Descendants of Warriors", היה ביקורת על בריונות בבית הספר, לעומת הסינגל השני, "Candy", שהיה שיר פופ עליז שביסס את הפופולריות של .H.O.T, במיוחד בקרב נערות מתבגרות.
באותה שנה HOT זכתה בפרס "האמן החדש הטוב ביותר" בפרס דיסק הזהב.
ביולי 1997 הוציאו .H.O.T את אלבומם השני, Wolf and Sheep, שנמכר במיליון עותקים תוך עשרה ימים.
ב-1997 הוציאה .H.O.T גם את אלבומה הסיני הראשון, שמכירותיו עזרו לקבוצה לעבור את תקופת השפל במכירות התקליטים הדרום קוריאניים בעקבות המשבר הפיננסי באסיה.
.H.O.T הוציאו את אלבומם השלישי, Resurrection בספטמבר 1998. האלבום, שהציג מגוון סגנונות כולל הארדקור היפ הופ, מכר יותר מ-1.1 מיליון עותקים בשנה שלאחר מכן.
בטקס פרסי המוזיקה של סיאול לשנת 1998, הוענק ל-Resurrection הפרס הגדול, אותו חלק עם Special Album מאת Sechs Kies .
גולשים ברשת האשימו את האלבום בהעתקה עקב דמיון בין הסינגל המוביל של האלבום - "Line Up!" ל" King In The Name ", שיר של להקת הרוק האמריקאית Rage Against the Machine .
עם זאת, השיר זכה בפרס בחירת הצופים הבינלאומית עבור MTV קוריאה בטקס פרסי הווידאו של MTV בשנת 1999.
.H.O.T הוציאה אלבום אוסף להיטים באפריל 1999. בספטמבר 1999 הוציאו HOT את אלבומה הרביעי, I Yah!
רצועת הכותרת של האלבום הייתה על שריפה ב-1999 שבה נהרגו ילדים בגן במרכז ההכשרה לנוער סילנד בדרום קוריאה.
האלבום מכר יותר מ-1.3 מיליון עותקים.
באותו חודש, .H.O.T הפכה לקבוצת הקיי-פופ הראשונה שהופיעה באצטדיון האולימפי בסיאול, שם הופיעו בפני כ-72,000 מעריצים בהופעה.
2000–2001: Outside Castle, "עידן השלום", ופירוק הלהקה
בפברואר 2000 הופיעה .H.O.T מול כ-13,000 מעריצים בבייג'ינג בהופעה הראשונה שלהם בסין.
הקבוצה הפכה לפופולרית מאוד בקרב בני נוער סינים, והצלחתם היוותה השראה ל-SM אנטרטיינמנט ולחברות בידור דרום קוריאניות אחרות לקדם את האמנים שלהן בסין.
הוציאו את אלבומם החמישי, Outside Castle, בספטמבר 2000. באותה שנה הקבוצה גם כיכבה בסרט מדע בדיוני "עידן השלום", בו הם גילמו שחקני כדורגל שחיים בחברה עתידנית.
למרות הפופולריות של .H.O.T באותה תקופה, הסרט לא הצליח במיוחד.H.O.T הודיעה על פירוקה במסיבת עיתונאים בסיאול במאי 2001. החברים אן, לי וג'אנג אמרו לעיתונות שהם עוזבים את SM כי הם לא הגיעו להסכמה עם החברה על חוזה חדש.
בימים הבאים, מאות מעריצי הקבוצה הפגינו מחוץ למטה SM.
כמה מעריצים חסמו כבישים ויידו אבנים אל החלונות של מטה החברה כדי למחות על מה שלדעתם היו פעולות לא מוצדקות כנגד .H.O.T מצד SM אינטרטיינמט.
מאוחר יותר דווח כי חילוקי הדעות החוזיים בין HOT ל-SM היו קשורים לשכר של חברי הקבוצה, שעמד על כ-10,000 דולר בלבד על כל מיליון אלבומים שנמכרו.
לאחר הפיצול, לקאנגטה ולמון הוצעו חוזים משתלמים על ידי SM כאמני סולו.
אן, לי וג'אנג חתמו ב-Yejeon Media והקימו קבוצת בת עם שלושה חברים בשם jtL, שזכתה להצלחה מתונה לפני שהתפרקה ב-2003. כל חמשת חברי HOT לשעבר פתחו מאז בקריירת סולו, והם עדיין פעילים בתעשיית הבידור.
2018–2019: איחוד וקריירה מאוחרת יותר
בפברואר 2018, הוצגה .H.O.T בתערוכה הדרום קוריאנית Infinite Challenge במסגרת התוכנית "Saturday, Saturday is for Singers", בחלק שבו מוצגים זמרים מפורסמים משנות ה-90. כל חמשת החברים הופיעו בתוכנית, בהופעתם הראשונה יחד מאז 2003.
במהלך השנים שבין הפירוק לאיחוד, הועלתה שוב ושוב האפשרות לאיחוד.
לאחר איחודים מוצלחים של קבוצות אחרות, כמו god ו־Fly to the Sky.
ב-2014, סקר מקוון של נאבר חשף ש-HOT מדורגת במקום הראשון בדירוג שבחן איזו קבוצה מהדור הראשון של הקיי-פופ המעריצים הכי רוצים לראות שוב.
ב-2016 דווח שהחברים היו בקשר זה עם זה ונפגשו עם לי סו-מן כדי לדון באפשרות להתאחדות של הלהקה לרגל יום השנה ה-20 להופעת הבכורה שלהם, אך בסופו של דבר זה לא יצא אל הפועל.
ב-31 באוגוסט 2018, הוכרז כי .H.O.T תקיים באופן עצמאי את קונצרט האיחוד שלהם, 'Forever [Highfive Of Teenagers]', ב-13 וב-14 באוקטובר באצטדיון האולימפי הראשי של סיאול עם כ-100,000 משתתפים.
H-3 הוא משגר מטען כבד (HLLV) רב־שלבי שפותח במשותף על ידי הסוכנות היפנית לחקר החלל (JAXA) ומיצובישי תעשיות כבדות (MHI).
בתלות במתכונת הוא יכול להביא עד 6,000 ק"ג למסלול סביב הירח ו-8,800 ק"ג למסלול מעבר למסלול גאוסטציונרי.
פיתוח משגר חדש אושר על ידי ממשלת יפן במאי 2013. המטרה הייתה להוזיל עלויות שיגור לעומת משגרים H-II ולקצר זמן הכנת השיגור.
המטרה הייתה להגיע לעלות שיגור של כ-37 מיליון $.
בשנת 2015 הוכרז ששיגור ראשון צפוי בשנת 2020.
הגורם העיקרי להורדת עלויות היה מדחף חדש שמבוסס על טכנולוגיות חדשות.
בדיקות המדחף החלו בשנת 2017.
ניסיון שיגור ראשון היה ב-13 בפברואר 2023 והוא נעצר עקב בעיה טכנית.
אחרי מספר שניות של טיסה השלב השני לא התחיל לפעול והוחלט להפסיק את הטיסה.
בעקבות כך נהרס גם לוויין שהיה על המשגר.
בפברואר 2024 בוצע שיגור מוצלח הראשון.
לשנת 2024 מתוכננים שיגורים נוספים.
משימה משותפת יפנית-הודית לירח מתוכננת תוך שימוש במשגר זה.
מתוכנן לנצל את המשגר במספר תצורות:
H-3-30 - עם 3 מדחפים בשלב הראשון וללא מאיצים
H-3-22 - עם 2 מדחפים בשלב הראשון ו-2 מאיצים
H-3-24 - עם 2 מדחפים בשלב הראשון ו-4 מאיצים
ייתכן ויהיה דגם נוסף עם יכולת עד 28,300 ק"ג למסלול לווייני נמוך.
לשיגורים הותאם כן שיגור Y2 במרכז החלל טנגשימה.
H-IIA (H2A) - משגר רב-שלבי שפותח במשותף על ידי הסוכנות היפנית לחקר החלל (JAXA) ומיצובישי תעשיות כבדות (MHI).
המשגר מנוצל לשיגור לוויינים וחלליות החל משנת 2001. כל השיגורים מבוצעים ממרכז החלל טנגשימה, כן שיגור LA-Y1.
המשגר פותח על בסיס משגר ראשון ממשפחת משגרים H-II.
הוא מתוכנן לצאת מניצול בסוף 2024 לאחר סיום פיתוח וניסויים של משגר חדש מדגם "H-3".
בשנת 2007 בעזרת המשגר שוגרה גשושית סלן לכיוון הירח.
בשנת 2008 שוגרה גשושית אקאצוקי לחקר נגה.
שימוש בחומר מרוכב אפשר להקטין את משקל המשגר לעומת משגרים קודמים.
השלב הראשון והשלב השני מנצלים מנוע מבוסס על חנקן וחמצן נוזלי.
על המשגר הותקנו 2 סוגי מאיצים בדלק נוזלי ובדלק מוצק.
בשנת 2023 שוגרה חללית SLIM לחקר הירח.
בשנת 2015 המשגר עבר שדורג שהגדיל את יכולות להביא מטען למסלול.
כולל 2 מאיצים בדלק מוצק.
כולל 4 מאיצים בדלק מוצק.
כולל 2 מאיצים בדלק מוצק ו-2 מאיצים בדלק נוזלי.
כולל 2 מאיצים בדלק מוצק ו-4 מאיצים בדלק נוזלי.
H-I היה משגר רב־שלבי שפותח על ידי מיצובישי תעשיות כבדות (MHI) תוך ניצול טכנולוגיה אמריקאית בחלק מהשלבים.
המשגר החליף את המשגרים מדגם N-II והוחלף בהמשך על ידי משגרים מסדרה H-II.
השיגורים החלו בשנת 1986 והסתיימו בשנת 1992. כול 9 שיגורים הסתיימו בהצלחה.
כול השיגורים בוצעו ממרכז החלל טנגשימה ממתחם שיגורים "אוסקי".
כשלב ראשון של המשגר נוצל מנוע של סדרת משגרים "תור" שפותח עבור משגרים מדגם "דלתא 1000".
הוא היה מיוצר ביפן תחת רישיון ייצור.
בשלב השני הותקן מנוע מפיתוח יפנית.
להגדלת יכולת נוצלו מאיצים מתוצרת אמריקאית וחלק מהשיגורים בוצעו תוך התקנת השלב השלישי מתוצרת ניסן.
למשגר הייתה יכולת להביא מטען של 3,200 ק"ו למסלול לווייני נמוך.
"Gypsy" (בעברית: "צוענייה") הוא שיר של להקת הרוק הבריטית-אמריקאית פליטווד מק.
השיר נכתב על ידי סטיבי ניקס בשביל אלבום סולו שתכננה להוציא, אך לבסוף הוא יצא ב-1982 באלבום Mirage ולאחר מכן גם כסינגל.
בשיא הגיע השיר למקום ה-12 במצעד בילבורד הוט 100 למשך שלושה שבועות.
השיר מספר על תחילת חייה הבוגרים של סטיבי ניקס, ועל געגועיה לחיים חסרי דאגות.
ניקס סיפרה כי השיר מאזכר לחייה לפני שהצטרפה ללהקה; היא ולינדזי בקינגהאם גרו יחד והיו שותפים מוזיקליים וגם בני זוג, אך הקשר הזוגי שלהם נגמר כשהם הצטרפו לפליטווד מק.
מילות השיר מספרות על חזרה לעבר, ל"חדר עם קצת תחרה, ופרחים מנייר", וניקס סיפרה כי מדובר בחדר בו ישנה עם בקינגהאם – לא היה להם מספיק כסף לקנות מיטה ולכן הם ישנו על מזרן תחרה שהונח על הרצפה.
ניקס העידה בנוסף שהיא הייתה מעבירה את מזרנהּ לרצפה בכל פעם שהרגישה שחיי הפרסום הגיעו אליה.
ניקס סיפרה שהשיר מדבר בנוסף גם על פטירתו של חברתה הטובה ביותר, רובין סניידר אנדרסון.
סניידר וניקס התחברו כשהיו בנות 15, וכשניקס הגיעה לגדולה, סניידר נהייתה גם קלינאית התקשורת שלה וסייעה לה להתכונן להופעות.
סניידר הודיעה לניקס על כך שחלתה בלוקמיה בלילה לפני שהוציאה את Bella Donna.
סניידר נכנסה להריון וילדה לפני שמתה, וניקס והאלמן של סניידר החליטו להתחתן כדי לדאוג לילד שנולד.
שלושה חודשים לאחר מכן השניים התגרשו לאחר שניקס "קיבלה סימן" מסניידר לעשות זאת.
ניקס הקדישה את "Gypsy" לסניידר זמן קצר לפני שמתה.
הקליפ לשיר היה היקר ביותר אי פעם בזמן יציאתו.
חברי הלהקה היו מסוכסכים באותה העת והדבר הקשה על צילום הקליפ.
במאי הקליפ העיד שבזמן הבימוי הוא היה נקרא לצד פעמים רבות והיו מספרים לו על היחסים האישיים של חברי הלהקה וכיצד ניתן לסדר אותם כדי לא לפגוע באף אחד או לגרום לאי נוחות.
ניקס העידה שחווית צילום הקליפ הייתה מאוד לא נעימה בשבילה.
היא נכנסה למכון גמילה מסמים זמן קצר לפני תחילת הצילומים ונאלצה לקחת ממנו חופשה כדי להשתתף בהם.
במהלך הצילומים היא כמעט התמכרה שוב לקוקאין שסיפקו לה בחשאיות.
בנוסף, העבודה עם בקינגהאם גרמה לה אי נוחות שכן השניים היו עדיין מסוכסכים.
לינדזי בקינגהאם – גיטרות, קולות רקע
כריסטין מקווי – פסנתר, אורגן המונד, קולות רקע
HBO (ראשי תיבות של Home Box Office ) היא רשת טלוויזיה אמריקאית המשדרת בכבלים בתשלום (ערוץ פרימיום ) ותכניה משודרים בלמעלה מ-150 מדינות ביניהן ישראל, בה התכנים של HBO משודרים בשירות הסטרימינג HBO Max.
HBO מפיקה סרטים באורך מלא, סרטי טלוויזיה, תוכניות טלוויזיה וסדרות טלוויזיה.
הרשת ידועה בכך שהיא מציגה תוכניות בסיווג צפייה לקהל מבוגר, כמו רשתות הכבלים Showtime ו-FX.
HBO הוקמה ב-8 בנובמבר 1972 על ידי חברת Time Inc.
ומשרדיה הראשיים ממוקמים בגורד השחקים הסופר גבוה שבניו יורק, ארצות הברית.
בשנת 1975 HBO היה ערוץ הטלוויזיה הראשון ששידוריו הופצו באמצעות לוויין למנויי טלוויזיה בלוויין ברחבי ארצות הברית ומתחילת דרכו היה ערוץ פרימיום שהצפייה בו זמינה תמורת תשלום חודשי.
בעשור הראשון, לוח השידורים של HBO היה של תשע שעות ליום שידורים.
בשנת 1980 מנו לחברה 9.8 מיליון מנויים רשומים ורווחיה עמדו על 440 מיליון דולר, באותה התקופה הייתה HBO המתחרה הגדולה ביותר בשוק וגודלה היה פי שלושה ממתחרתה הקרובה ביותר- Showtime.
ב-1988 הפיקה HBO את הסרט "לגנוב את השמיים" בהשראת מבצע יהלום שצולם בישראל.
במהלך השנים, נקטה HBO טקטיקות שיווק מגוונות ובעזרת שילובם עם מוצרים חדשים (כמו רכישת רישיונות שידור משחקי ספורט) אשר הובילו לעליית במספר המנויים ובשנת 1993 הגיעה HBO ל-24.7 מיליון משתמשים.
בתחילת שנות ה-90 HBO התמקדה בהפקת סדרות מקוריות אשר צברו פופולריות רבה בקרב הקהל וזכו לביקורות רבות.
בשנת 2017 לחברה 127 מיליון רשומים במעל 150 מדינות ברחבי העולם.
HBO הייתה חברה בת של תאגיד וורנר מדיה שנרכש ב-2018 בידי חברת התקשורת האמריקאית AT&T עד למיזוגו עם חברת דיסקברי בשנת 2022.
ב-5 בדצמבר 2025 נטפליקס והאחים וורנר הודיעו כי נטפליקס תרכוש את האחים וורנר, כולל האולפנים, HBO ו-HBO Max, בעסקה בשווי כולל של כ־82.7 מיליארד דולר.
העסקה צפויה להיסגר בתוך 12–18 חודשים, לאחר פיצול חטיבת ערוצי הטלוויזיה של וורנר לחברה ציבורית נפרדת, המתוכנן לרבעון השלישי של 2026. העסקה אושרה פה אחד על ידי הדירקטוריונים של שתי החברות ותלויה בהשלמת הפיצול, באישורים רגולטוריים ובאישור בעלי המניות של וורנר.
ספריות התוכן של ארבעת השירותים הללו צפויות להתאחד.
HACCP (ראשי תיבות באנגלית של Hazard Analysis Critical Control Point, בעברית: ניתוח סיכונים בנקודות בקרה קריטיות) היא גישה שיטתית המבוססת על שבעה עקרונות מרכזיים לבקרת בטיחות מזון.
גישה זו באה לנתח לזהות ולאפיין את כל הסיכונים אשר עלולים להתרחש בכל אחד משלבי ייצור המזון.
השיטה מגדירה "נקודות סיכון" הנבדקות כדי למנוע אפשרות של זיהומים כימיים ביולוגים ופיזיים, החל משלב הגידול החקלאי, דרך עיבודו בקו הייצור ועד המוצר המוגמר המגיע לצרכנים.
השיטה פותחה בשנות השישים של המאה ה-20 על ידי החברות פילסברי (Pillsbury) ו-NASA ומעבדות צבא ארצות הברית, כדי לתת מענה לצורך באספקת "מזון בטוח ב-100%" לאסטרונאוטים של תוכנית החלל.
עד אז נבדקו מדגמית רק המוצרים הסופיים אך לא ניתן לדגום את כולם.
שיטת HACCP מציעה ניתוח של כל הסיכונים בתהליך הייצור ועד לקבלת המוצר המוגמר, מתוך הנחה שאם כל התנאים מתקיימים אזי התוצר הסופי יהיה בטוח.
העקרונות המנחים את השיטה פורסמו ב-Codex Alimentarius Commission, התקן הנפוץ בעולם למזון בטוח שיש עליו הסכמה בינלאומית:
יש לבצע סקר סיכונים מדעי ושיטתי - רשימה של תהליכי הייצור בהם מתרחשים סיכונים ולתאר פעולות מניעה לסיכונים אלו.
הגדרה עבור נקודות בקרה אילו גבול קריטי - טווח אשר מחוצה לו המוצר יחשב כלא בטוח.
קביעת אמצעים לניטור בנקודות הבקרה וקביעת נהלים מתוך תוצאות הניטור לכיול הבקרה על פי הגבול הקריטי.
יש לקבוע מהי הפעילות המתקנת במידה וקיימת סטיה מהגבול הקריטי שנקבע.
תיעוד כל הפעולות הננקטות בכל שלבי התהליך והבקרות - גם כהוכחה עבור היצרן שהוא עומד בתקנים והבקרות שנקבעו.
יש לקבוע נהלים על מנת לאמת שהמערכת ותהליכיה פועלת כנדרש בצורה אפקטיבית.
שיטת HACCP מגובה גם על ידי תקן ISO 9000:2000 המהווה סדרה של תקני איכות בינלאומי הכוללים נהלים והנחיות לאבטחת מערכת ניהול איכות יעילה בארגון בכל תחום בתעשייה ובמתן שירותים.
תקן ISO 22000 עוסק בבטיחות מזון ואינו מייתר את HACCP.
HAARP הוא סט אלבום ו-DVD שיצא ב-18 במרץ 2008, המתעדים שתי הופעות שביצעה להקת הרוק הבריטי מיוז ב-16 וב-17 ביוני 2007 באצטדיון ומבלי שבלונדון.
שם האלבום הוא ראשי תיבות ל-"High Frequency Active Auroral Research Program", תוכנית מחקר שנשלטת על ידי חיל האוויר וחיל הים האמריקאי שמטרתו חקר ביונוספרה, שכבה באטמוספירה, הממוקמת מעל הסטרטוספירה.
H2O היא סדרת טלוויזיה אוסטרלית.
הסדרה עלתה לראשונה לשידור בערוץ 10 האוסטרלי בשנת 2006 ובהמשך בערוץ דיסני אוסטרליה.
הסדרה משודרת כיום ביותר מ-120 מדינות.
בעקבות הצלחת הסדרה, יצאו שתי סדרות בת לסדרה זו, הראשונה יצאה ב-26 ביולי 2013 ושמה "בנות הים של מקו" ובה דמויות חדשות.
השנייה יצאה ב-22 במאי 2015 ושמה "H2O: הרפתקאות בנות הים" והיא סדרת אנימציה על אותן הדמויות אך עם שינוי ומדבבים שונים.
בשנת 2016, מצטרפת קריבה היין אשר שיחקה את ריקי צ'אדוויק בסדרה H2O לשני פרקי הסיום של סדרת ההמשך "בנות הים של מקו".
היא צוללנית ואוספת עתיקות מפורסמת.
במהלך הפרקים היא מספרת שאמה, קליאו, בלה והיא ניתקו קשר והתרחקו אחת מהשנייה, ושהיא מתגעגעת אליהן מאוד.
עלילת הסדרה מתמקדת בשלוש נערות: ריקי, אמה וקליאו.
בתחילת הסדרה שלושתן מתוארות כנערות רגילות לחלוטין.
הסירה שלהן נתקעת באמצע הים, והן חותרות לאי מייקו המסתורי.
הן מחפשות דרך לצאת מהאי, ויוצאות דרך בריכה קטנה ובעודן נמצאות במים, הופעל אור ירח זוהר מעליהן.
הן מחולצות לבסוף על ידי משמר החופים.
ומגלות שכתוצאה ממגע קסם של האי, הן הופכות לבתולות ים בכל פעם שהן באות במגע עם מים.
הבנות מגלות בסמוך שכל אחת מהן קיבלה כוח על טבעי שקשור למים.
קליאו שולטת על המים, ריקי מחממת את המים ואמה מקפיאה את המים.
הן מחליטות לשמור על כל העניין בסודיות מוחלטת.
אך בכל ירח מלא יש אירוע קסום שמשפיע על הבנות, על ההתנהגות שלהן, הכוחות שלהם וזה מהווה להן המון בעיות בניסיון לשמור על סודן.
לואיס חבר הילדות של קליאו ובסוף גם הבן זוג שלה.
הופך מהר מאוד לשותף סוד מלא של הבנות ועוזר להן להסתיר את סודן וביחד איתן מגלה יותר על היותן בתולות ים.
בפרקים האחרונים זאין שהופך בסוף לבן זוג של ריקי מגלה את הסוד ואביו שחוקר את הנושא החזיק בבנות באי של מייקו בניסיון לגלות מהן ומה הסיבה.
לבסוף לואיס מציל אותן וגם זאין עוזר לו ועושה את הדבר הנכון.
הבנות נכנסות לבריכה מחדש במחשבה שהכי טוב יהיה לאבד את כוחן ולאחר שחשבו שאיבדו את כוחן, מגלות לבסוף שלא והסוד שלהן חבוי שוב מחדש.
בעונה השנייה מגיעה נערה חדשה לבית הספר, שרלוט, והופכת לאויבת של הבנות לאחר שהיא מתעניינת בלואיס, שהיה החבר של קליאו.
שרלוט מגלה שסבתה הייתה בתולת ים והיא עצמה הופכת לבתולת ים ומקבלת את הכוחות של קליאו, ריקי ואמה.
היא גורמת לבנות בעיות רבות והן חוששות שהיא עלולה לחשוף את סודן.
שרלוט מבקשת מלואיס לנתק קשר עם הבנות.
ולאחר שקליאו נפגעת היא בורחת אל מעמקי הים ומגיעה לאזור שורץ כרישים, לואיס מציל אותה והם חוזרים להיות זוג.
לואיס מגלה שביום בו כל כוכבי הלכת מתיישרים בקו אחד הבנות יכולות לאבד את כוחן בבריכת הירח.
שרלוט מנסה לגרום לבנות להיכנס לבריכה ולבסוף הבנות גוברות עליה בקרב ארוך והיא טובלת במים ומאבדת את כוחותיה, שרלוט מבטיחה לא לספר דבר על סודן של הבנות.
בעונה השלישית מתגלה כי אמה עוזבת.
קליאו וריקי מכירות נערה חדשה בשם בלה, גם היא בתולת ים מגיל 8 והיא הופכת את המים לג'לי.
הן מגלות כי הירח המלא לא משפיע עליהן אלא שולח מים לתקוף אותן ובהמשך מגלות מה הסיבה.
לעונה מצטרף בחור חדש בשם וויל שהיה באי של מייקו בזמן תקיפת המים.
בהמשך העונה הופך לשותף סוד מלא של הבנות ואף הופך לבן הזוג של בלה.
בינתיים, לואיס עוזב את הסדרה בגלל הצעה על מחקר מאוד גדול שקיבל והוא וקליאו נפרדים ומסכימים לנסות לשמור על יחסים מרחוק.
זאין וריקי נפרדים בגלל נשיקה שקרתה בין זאין לאחותו של וויל, בסוף הסדרה טיפה מתקרבים מחדש.
הבנות מגלות שיצור המים שמגיע בירח מלא מיועד כדי להביא אותן לבריכת הירח כי אסון עומד לבוא על כדור הארץ.
המים מראים להן שכוכב שביט נמשך לבריכת הירח כמו מגנט ועלול להרוס את כדור הארץ, בלה מגלה ששלושתן יכולות לעצור את אותו כוכב שביט על ידי מים לפי אגדה שמצאה, בה ילדה אחת הצליחה לעצור את אותו כוכב שהגיע לכדור הארץ לפני הרבה שנים.
בלה, קליאו וריקי הופכות לחברות טובות מאוד.
העונה נגמר במסיבה של הבנות ולואיס חוזר ומופיע מול קליאו בפרק האחרון בסדרה.
אמה גילברט (קלייר הולט) (עונות 1–2) - חברתן של קליאו וריקי.
למדה שחייה מגיל חצי שנה, אך נאלצה לוותר על כך עקב ההפיכה לבתולת ים.
כוחה הוא קיפאון, והיא יכולה להקפיא כל מקור מים או אחר שנמצא בסביבתה.
היא המציאותית, הרצינית והאחראית מבין חברותיה.
בעונה השנייה מתאהבת בבחור שקוראים לו אש ובסוף העונה מספרת לו את סודה.
קליאו סרטורי (פיבי טונקין) - חברתן של אמה וריקי.
בהתחלה, פוחדת ממים ולא יודעת לשחות, אך מתגברת על כך.
כוחה הוא שליטה, הזזה ועיצוב המים.
בסוף העונה הראשונה היא יוצאת עם ידידה לואיס, אבל בתחילת העונה השנייה הם נפרדים.
היא משתדלת לא לקחת סיכונים אך בסוף העונה השנייה הזוג המאוהב חוזר להיות ביחד, עד העונה השלישית כאשר לואיס מקבל מכתב מאוניברסיטה ששלח לה בקשת הצטרפות מתוך 600 אנשים דווקא אותו הם קיבלו.
ואז הוא מוותר על זה בשביל קליאו אך היא נחושה בדעתה לא לעמוד לו באמצע הדרך להגשמת חלומותיו.
מתאהב בה בחור והיא דוחה אותו משום שהיא אוהבת את לואיס.
הצטיינה במדעים בחלוקת התעודות לאחר שלמדה המון.
בסוף חלוקת התעודות לואיס חזר לפגוש אותה.
ריקי צ'אדוויק (קריבה היין) - חברתן של אמה וקליאו.
כוחה הוא הרתחה, כלומר שהיא יכולה להרתיח ולאדות כל מקור מים בסביבתה.
לקראת סוף העונה הראשונה היא התחילה מערכת יחסים רומנטית עם זאין.
ריקי נחשבת למרדנית ולילדותית יותר מבין חברותיה.
בעונה השלישית היא וזאין נפרדים כאשר ראתה אותו מתנשק עם סופי אחותו של וויל אך בסוף העונה יש רמז לכך ששניהם עדיין מאוהבים זה בזו.
לואיס מק'קרטני (אנגוס מקלארן) - ידיד טוב של קליאו, אמה וריקי, ובהתחלה היחיד שיודע את סודן.
מתמחה במחשבים ובמדע ולכן לפעמים מנסה להקל על הבנות עם פטנטים שלרוב הוא ממציא בעצמו, אבל לא תמיד הם עובדים ובדרך כלל מחמירים את הבעיה ומסבכים את הבנות.
בעונה השנייה נפרדה קליאו ממנו מכיוון שנהיה כזה נדבק ולאחר מכן מתחיל מערכת יחסים עם שרלוט אך דבר זה לא נמשך זמן כה רב והזוג חזר להיות ביחד.
בעונה השלישית לואיס מקבל מכתב שהוא התקבל לאוניברסיטת החלומות שלו אבל הוא יהיה חייב לעזוב את המקום מיד.
קליאו מגלה זאת וכועסת מאוד שהוא לא גילה לה.
אחרי החתונה של אביה עם אמא חדשה, היא אומרת לו שהיא לא רוצה לעמוד בדרך אל החלומות שלו אז שילך ושהיא תשמור איתו על קשר תמיד.
לקראת סוף העונה קליאו אומרת שהיא עדיין מאוהבת בו.
חוזר בפרק האחרון כדי לפגוש את קליאו
איזבלה "בלה" הארטלי (אינדיאנה אוונס) (עונה 3) - בתולת הים החדשה המחליפה את אמה בעונה השלישית.
מאוד חברותית, מתחשבת ותמימה אך גם מסתורית - אין מידע על משפחתה-.
היא נהפכה לבתולת ים במערות הים של אירלנד כשהייתה בת 9, ויש לה את הכוח להפוך את המים לג'לטין, לחומר קשה כמו קריסטל ואפילו לצופף את מולקולות המים יותר מדי עד כדי פיצוץ של המים.
היא זמרת והיא מצטרפת ללהקה של בית הקפה.
בהמשך היא מפתחת קשר רומנטי עם וויל, דמות חדשה בסדרה.
וויל בנג'מין (לוק מיטשל) (עונה 3) - חדש בסדרה וויל הוא ספורטאי, אוהב מאוד לצלול.
אחותו סופי בסדרה מדרבנת אותו ולוחצת עליו להתחרות.
וויל הרפתקן ואוהב לאסוף קונכיות ואבנים מעניינים.
בהמשך הסדרה הוא מגלה את הסוד של הבנות וגם מתפתח קשר רומנטי בינו לבין בלה.
סופי בנג'מין (טרין מרלר) (עונה 3) - סופי היא אחותו הגדולה של וויל.
דמותה בסדרה מהווה השפעה מאוד רעה על וויל.
סופי מופיעה לראשונה בפרק שוויל קובע עם בלה שתבוא אליו להתכונן למבחן, כשבלה מגיעה לביתו של וויל היא שומעת את וויל מדבר עם מישהי, והיא חושבת שסופי חברתו.
במהלך הסדרה סופי מגלה אהבה לדמות זאין, ולאחר שהוא נפרד מריקי, היא מחפשת דרכים עקיפות להשיגו, מה שלא כל כך הולך לה.
שרלוט וואטספורד (בריטני ביירנס) (עונה 2) - תלמידה חדשה בבית הספר של הבנות.
לאחר שלואיס וקליאו נפרדים היא מגלה עניין בלואיס ובמהלך העונה השנייה הם יוצאים יחד.
בסדרה רואים שהיא מקנאת בקשר החזק והמאוד משמעותי בין לואיס לקליאו ולכן כל פעם שהיא רואים אותם יחד היא מתחילה לחקור את לואיס.
במהלך הסדרה שרלוט גם מגלה שסבתה, גרייסי, הייתה בצעירותה בתולת ים.
שרלוט בהתחלה לא מאמינה אבל לאט לאט היא מוצאת יותר ויותר הוכחות והסברים שמראים לה שהסיפור הוא נכון ושסבתה באמת הייתה בתולת ים.
אחרי שהיא מגלה את כל האמת על סבתה היא הולכת לאי מייקו בליל ירח מלא והופכת לבתולת ים בעצמה.
הכוח עולה לה לראש והיא מנסה להרחיק מלואיס את כל חבריו כדי שהוא יהיה רק שלה, אך היא לא מצליחה לעשות זאת.
כאשר לואיס מנסה להזהיר אותה בפרק אחרון שמקס אמר לו שלירח המלא הזה יש לו כוחות מופלאים שיכולים לקחת מבתולת ים את הכוחות, היא לא מקשיבה והיא מביטה בירח המלא ועושה צרות לבית של אמה כאשר השלוש שם וגם אש.
ואז כשלואיס מנסה לפתות את שרלוט להיכנס למים הוא מגלה שקליאו עקבה אחריו והיא הורסת לו את התוכנית.
קליאו לא יודעת שום דבר על הירח המלא ואז היא אומרת שלואיס יגיד לה למה הלילה ההוא הוא כל כך מיוחד והם מגלים ששרלוט כבר ידעה את זה.
ואז ריקי ואמה באות וריקי מחממת את המים ומייבשת את שלושתן והן יוצאות רגילות ומשתמשות בכוחות שלהם בשילוב של כוח הירח המלא להעיף את שרלוט אל המים כאשר הירח עובר ושרלוט מאבדת את כוחיתה וחוזרת להיות אנושית ואז היא חוזרת להיות נחמדה.
אש דאב (קרייג הורנר) (עונה 2) - מלמד רכיבה על סוסים.
במהלך העונה השנייה אמה מתאהבת בו וגם הוא מתאהב בה ולאחר מכן נהיים בני זוג.
הוא מנהל את בית הקפה ועורך בו כמה וכמה שינויים.
בסוף העונה מגלה שאמה, קליאו וריקי הן בנות ים.
לואיז צ'טהאם (כריסטין אמור) (עונה 1 אורחת בעונה 2) - בצעירותה גם היא הייתה בתולת ים ובמהלך העונה הראשונה היא הנחתה והדריכה את הבנות כדי לעזור להן לשלוט בכוחות שלהן וכיצד להיזהר מליל הירח המלא.
היא גם איבדה את ביתה באחד הפרקים של העונה הראשונה עקב תקרית לא נעימה עם זאין.
היא הייתה בתולת ים ביחד עם גרייסי וג'וליה וגם ידידה של מקס.
H.A.A.R.P (שם מלא: High Frequency Active Auroral Research Program) היא תוכנית מחקר אמריקאית שמטרתה לחקור את היונוספרה (השכבה העליונה ביותר של האטמוספירה, ממוקמת מעל הסטרטוספירה) לשם פיתוח טכנולוגיות חדשות שיעשו שימוש בשכבה זו לטובת תקשורת רדיו וריגול.
המחקר ממומן על ידי חיל האוויר וחיל הים האמריקני בשיתוף עם אוניברסיטת אלסקה וסוכנות הפרויקטים למחקר מתקדם להגנה (DARPA).
פרויקט HAARP הוא מקור לתאוריות קונספירציה רבות של קונספירטורים, שטוענים כי תוכנית הארפ משמשת להטיית מזג אוויר עולמי.
המטרה הכללית של המחקר היא חקר הפוטנציאל בהשבחה מלאכותית של היונוספרה בעבור תקשורת גלי רדיו ולמטרות מעקב.
המחקר בוחן את שכבת היונוספרה, השכבה העליונה באטמוספירה.
האטומים בשכבה זו מתייננים כתוצאה מקרינה אולטרה סגולה, קרני רנטגן ורוח השמש ויוצרים בה כמות גדולה של אלקטרונים חופשיים.
שכבת האלקטרונים החופשיים יציבה בטווח הנע בין 100 ל-300 קילומטר.
המחקר מודד בין היתר שינויים לדקה, ליום, לעונה ולשנה.
ע"פ דוחות המחקר, השינויים מורכבים במיוחד בסמוך לקטבים עקב השדה המגנטי ועשויים להוות חלק בשינויו.
הכלי הבולט ביותר במחקר ה-HAARP הוא משדר גלי רדיו עוצמתי המכונה IRI (ראשי תיבות של Ionospheric Research Instrument) שמשדר בתחום תדרי הרדיו HF באמצעות 180 אנטנות המסודרות במערך מופע לשם עירור אזורים קטנים ביונוספרה לפרקי זמן קצרים.
מהתבוננות ומחקר השפעת העירור על אזורים קטנים אלו ניתן ללמוד על תהליכים טבעיים שמתרחשים ביונוספירה.
כלים נוספים במתקן הם מכ"ם לתחום ה-VHF (תדרי רדיו גבוהים בין 30MHz לבין 300MHz), מכ"ם לתחום ה-UHF (תדרי רדיו בתחום שבין 300MHz ל-3GHz), מכשיר למדידת שדה מגנטי מבוסס גלים אלקטרו-מגנטים (מגנטומטר) וכמו כן מערכות תקשורת משוכללות מבוססת קולטני קול לתדרים גבוהים במיוחד.
הפרויקט שמזוהה על פי שם המחקר (HAARP) החל ב-1990. הקמת תחנת HAARP ופיתוח המחקר החלו בשנת 1993. תחנת המחקר הנקראת HAARP, ממוקמת על שטח השייך לכוחות חיל האוויר האמריקאי ליד גקונה, אלסקה.
דווח כי השלמת בנייתו של מכשיר ה-IRI הסתיימה רק בשנת 2007. הקבלן הראשי של המכשיר הוא BAE, חברת בת של החברה הבריטית להגנה לחלל ולתעופה.
המחקר ממומן בין היתר על ידי משלם המיסים האמריקני.
סך המימון לתחזוקה בלבד לשנת 2008 נמדד בכ-250 מיליון דולר.
יתר המימון נעשה על ידי המחלקה לחקר ימי (ONR) ומנוהל גם על ידי מעבדות המחקר של חיל האוויר האמריקני.
המחקר מגייס מדענים מכל העולם לרבות מדעני גרעין ונשק אטומי.
אוניברסיטאות רבות בארצות הברית מעורבות בפיתוח הפרויקט, המחקר וכליו.
בין המשתתפות אוניברסיטת סטנפורד, אוניברסיטת ג'ון הופקינס, דארטמות' קולג', אוניברסיטת מסצ'וסטס, אוניברסיטת מרילנד, המכון הטכנולוגי של מסצ'וסטס, המוסד הגבוה ללימודים טכניים באוניברסיטת ניו-יורק, קולג' פארק והאוניברסיטה הפרטית טולסה.
הפרויקט מנחה באורח קבע שדר אל היונוספרה.
עוצמת השדר 3.6MW והוא מונחה על תדר ה-HF בטווח של 2.8MHz עד 10MHz.
השדר מופסק ומשוחזר באופן בלתי פוסק.
HAARP בודקת את השפעות השידור והפסקתו.
לטענת HAARP מטרות הבדיקה מיועדות לתועלות תקשורת וניווט הן בסקטור הפרטי והן בסקטור הצבאי.
שכבת היונוספרה קשה במיוחד למדידה.
השכבה דלילה במיוחד אך ממוקמת בגובה שלא מאפשר ניטור לווייני או מדידה על ידי בלוני מחקר.
מסיבה זו HAARP השתמשו ב-EISCAT, מחמם יונוספרי הממוקם בנורווגיה.
במחקר EISCAT, מדענים מתנדבים ערכו מחקר ניסיוני בו הם החדירו למכ"ם גלי רדיו בטווח 2–10 MHz ובדקו את השפעתם על היונוספרה.
HAARP מבצעת את אותו הניסוי אך בעוצמה גדולה יותר ובאמצעות קרן (HF) גמישה יותר.
HAARP הוא נושא מרכזי לתאוריות קונספירציה רבות, בהן הסדר העולמי החדש או הנדסת אקלים.
כמו כן הפך לדיון ציבורי טעון בקרב מדענים בכל העולם.
ההשלכות הגלובליות ומשמעויות הניסוי מתוארים בדרמטיות בספרים, מאמרים, סרטים ואתרים רבים.
כמו כן, נעשה ניסיון להסביר את תופעת ההמהום על ידי פליטת תדרי ELF ו-VLF כחלק מפעילות התוכנית.
HAZOP (הַזוֹפ; Hazard and operability study) היא טכניקה לזיהוי ולניתוח סיכונים.
זוהי שיטת בדיקה מובנית ושיטתית לבחינת תהליך או פעולה מתוכננים או קיימים.
שיטה שנועדה לזהות ולהעריך בעיות אשר עשויות להוות סיכון לאנשים או לציוד, ולמנוע תפקוד יעיל של מערכת.
טכניקת HAZOP פותחה בתחילה לניתוח מערכות ותהליכים כימיים.
מאוחר יותר הורחבה השיטה למערכות ותהליכים נוספים ומורכבים, ולמערכות תוכנה.
HAZOP היא טכניקה המבוססת על מילים מנחות, ומבוצעת לרוב על ידי צוות בעלי מקצוע בתחומים שונים (הרכב מולטי-דיסציפלינרי), ומתבצע בסדרה של פגישות.
HAVOC (ראשי תיבות באנגלית: High Altitude Venus Operational Concept) הוא מחקר מבית נאס"א המוביל לפיתוח תוכנית לחקר נוגה, בדגש על ארכיטקטורת משימה לשליחת רכב מאויש, מתנפח, אשר ירחף באטמוספירת נוגה.
המחקר כולל סדרת משימות שיובילו להקמת התיישבות בנוגה בחמישה שלבים:
מחקר רובוטי של אטמוספירת נוגה.
משימה מאוישת במסלול סביב נוגה למשך 30 יום.
משימה מאוישת לאטמוספירת נוגה למשך 30 יום.
משימה מאוישת לאטמוספירת נוגה למשך שנה.
התיישבות ארוכת טווח של בני אדם בכלי מרחף.
נאס"א הצהירה שאין לה תוכניות למימון התוכנית.
פרויקט HARP (ראשי תיבות: High Altitude Research Project) היה מיזם שאפתני, במימונן של ארצות הברית וקנדה, שהוביל המהנדס ג'רלד בול.
מטרתו של המיזם, הייתה ליצור תותח-על שבאמצעותו יהיה ניתן לשגר לוויינים לחלל.
הישג השיא של הפרויקט נרשם במהלך ניסוי שבוצע בשנת 1966. במסגרת הניסוי שוגר פגז במשקל 180 ק"ג לגובה של 180 ק"מ.
זהו שיא שלא נשבר עד היום.
הפרויקט בוטל בעקבות רצונה של קנדה להיבדל מארצות הברית, שהייתה מסובכת במלחמת וייטנאם.
ב-23 במרץ 1918, החלו פגזי ארטילריה גרמניים להלום בעוצמה רבה בפריז, בירת צרפת.
ההשערה הראשונית של הצבא הצרפתי בנוגע למקור הירי, גרסה כי אלו נורו מספינות אוויר, אך סיורים של הצבא הצרפתי לא מצאו ראיות שאיששו השערה זו.
הירי לכיוון פריז בוצע בתדירות נמוכה, אך גרם לאבדות רבות בנפש.
ב-29 במרץ 1918, פגע פגז שנורה מתותח פריז ישירות בכנסייה וגרם למותם של 91 בני אדם.
עד סוף המלחמה, נכשלו הצרפתים בזיהוי מקור הירי.
לאחר המלחמה התברר כי תותחים אלו הושמדו בידי מפעיליהם..
בשנת 1965, נפגש בול עם גרמניה, קרובת משפחתו של פריץ ראוזנברגר, ראש מחלקת הפיתוח בחברת קרופ שייצרה את תותח פריז.
היא הביאה לבול כתבי יד שגילתה בתוך הארכיון המשפחתי, שבו היה מפורט תיאור של התותח הגדול, מפרט של חלקיו ושל אופן פעולותיו.
בול השתמש במסמך זה, יחד עם מידע רב שמצא הצבא האמריקאי על תוכנית הV-3 של הצבא הגרמני כבסיס לספר שכתב בנושא תותחי העל הגרמנים.
לאחר שבול עיין בתוכניות תותח ה-V3, החליט כי ברצונו לצאת לפרויקט בהובלתו בו ייבנה תותח על בעל יכולת שיגור פגזים מחוץ לאטמוספירה.
בול פרש את חזונו בפני ממשלות ארצות הברית וקנדה והצליח לגייס את תמיכתן.
ב-1961 החל בול לבצע ניסויי ירי בתותח בקוטר של 130 מ"מ.
במהלך הניסויים, התותח ירה פגז ניסוי לגובה של כ-39,000 מטרים (130,000 רגל).
בשנת 1962 הצליח התותח לירות פגז במשקל של כ-150 ק"ג, לגובה של 66,000 מטר, במהירות לוע של כ-3000 מטר בשנייה.
בשנת 1965, נבנה תותח על בקוטר של 44 ס"מ, עם אורך קנה של כ-5 מטרים, שהועמד כמעט במאונך.
במהלך שנת 1966 נבחנה אמינות הכלי ובוצעו בכלי ניסויים אינטנסיביים.
שיאו של הפרויקט היה ב-18 בנובמבר 1966, כאשר במהלך הניסוי, נורה פגז מדמה לוויין.
לאחר הניסוי טען בול, כי אם יחמש את התותח בטיל בעל דלק מוצק, יוכל לירות טיל במשקל 90 ק"ג למרחק של 4000 ק"מ, או לגובה של 250 ק"מ.
בכך טען, למעשה, כי התותח שלו מגיע ליכולות של טיל בליסטי לטווח בינוני.
לאחר ביטול הפרויקט, נדד בול ברחבי העולם.
לבסוף, השתקע בעיראק, תוך שימוש בידע שצבר במהלך פרויקט HARP, במטרה לבנות תותח על, שכונה תותח בבל.
תוכניתו של בול הייתה לבנות תותח באורך של 150 מטר שישקול 2100 טון ויהיה בעל קוטר של מטר.
תוכנית זו נגוזה, לאחר שבול נורה על ידי מתנקש בשנת 1990, בפעולה שיוחסה למוסד.
H2O: הרפתקאות בנות הים היא סדרת טלוויזיה מונפשת אוסטרלית, שמבוססת על סדרת הלייב אקשן "H2O".
הסדרה כוללת 3 עונות ו-26 פרקים באורך 26 דקות, אשר הופצו ברחבי העולם בנטפליקס.
הן מחפשות דרך לצאת מהאי, ויוצאות דרך בריכה קטנה.
הן מחולצות על ידי משמר החופים, ומגלות שכתוצאה ממגע קסם של האי, הן הופכות לבתולות ים בכל פעם שהן באות במגע עם מים.
בכל פרק בסדרה נוצרת בעיה שמאיימת על הבנות ועל שמירת סודן, אך תמיד הבנות מוצאות דרך לפתור את הבעיה ומצליחות להמשיך ולשמור על סודיות היותן בתולות ים.
אמה גילברט - חברתן של קליאו וריקי.
בעונה השנייה עובדת כמלצרית, למדה שחייה מגיל חצי שנה, אך נאלצה לוותר על כך עקב ההפיכה לבתולת ים.
כוחה הוא קיפאון, והיא יכולה להקפיא כל מקור של מים שנמצא בסביבתה.
מאוהבת בביירון בעונה הראשונה אך בעונה השנייה מתאהבת באש ובסוף העונה מגלה לו את סודה.
קליאו סרטורי - חברתן של אמה וריקי.
חלומה לעבוד כווטרינית ובינתיים עובדת במרכז האוקייני, טובת לב וביישנית, כוחה הוא שליטה, הזזה ועיצוב המים.
בסוף העונה הראשונה מגלה כי מאוהבת בלואיס והופכת להיות חברה שלו בעונה השנייה נפרדת ממנו ובסוף העונה הם חוזרים להיות ביחד.
ריקי צ'אדוויק - חברתן של אמה וקליאו.
התאהבה בזאין ובעונה השלישית נפרדה ממנו כשראתה אותו מתנשק עם סופי בסוף העונה השלישית ויש רמז לכך שאולי השניים עדיין מאוהבים.
לואיס מק'קרטני - ידיד טוב של קליאו, אמה וריקי, ובהתחלה היחיד שיודע את סודן.
אליוט גילברט - אחיה הקטן של אמה
קים סרטורי - אחותה הקטנה של קליאו
ברני - סרטן נזיר מדבר שיש לו אוטו צעצוע במקום קונכייה על הגב מכיר את כולם עוזר לבנות הרבה וחבר ממש טוב שלהן, רוכב על זיטה הצלופחית
זיטה - צלופחית, אשר ברני רוכב עליה ומכירה את הסודות של כולן
מרים - נערה שווייצרית האויבת של הבנות וביתו של ראש העיר
זאין - בנו של ראש העיר ובריון בבית ספר של הבנות
סו - תריסנית, חברה של הבנות יש לה תשובה לכל דבר אבל כחידה
דני בורק ומורי - חבורת הפראים, כריש פטיש טיפש צלופח מנהיג החבורה תחמן ורמאי ותמנון מגמגם, האויבים של בנות הים
מר למברט - אקולוג והבוס של קליאו, חבר של ג'ף
ג'ף - אקולוג ווטרינר של חיות ימיות, הבוס של קליאו וחבר של מר למברט
מרסל - דג הליבוט עיוור וחבר של ברני
קרלוטה - מדוזה אשר שרה יפה וליידי וחברה של הבנות
טדי - צב ים צעיר ומשועמם שכל הזמן משחק ועושה מתיחות חבר של הבנות
ביירון - חבר של לואיס והבנות מאוהב באמה
רובי ובובי - שני דולפינים שווייצרים וחברים של בנות הים
זיגי - דג ליצן וחבר של בנות הים
בת הים הלבנה - בת ים מבוגרת שהייתה לפני הבנות, הבנות חולמות שליה מדי פעם לאחר שמצאו פסל ספינה שלה בים
ראש העיר - אביהם של זיין ומרים, באחד הפרקים הוא רצה לבנות אתר נופש באי מייקו מה שגרם לבנות לעזוב את ביתם
ב-10 באוקטובר 2018 הודיעה חברת וורנר מדיה כי תשיק ספק שירותי הזרמת מדיה בסוף שנת 2019, ובו תוכן של מותגי הבידור שלה.
ב-9 ביולי 2019 הודיעה חברת וורנר מדיה כי השירות ייקרא HBO Max ויושק באביב 2020. כמו כן הודיעה החברה כי לא תאריך את החוזה על חלק מהסדרות שלה בשירות הסטרימינג נטפליקס בארצות הברית והכריזה על החתמות של כוכבי קולנוע אמריקאים על חוזים עם HBO Max.
ב-29 באוקטובר באותה שנה הוכרז כי השירות יושק במאי 2020 ויכלול תוכניות טלוויזיה, סרטים ופודקאסטים.
ב-3 בדצמבר באותה שנה הודיעה חברת האחים וורנר כי עקב מגפת הקורונה בארצות הברית היא תפיץ את כל הסרטים שאמורים לצאת בשנת 2021 במקביל בקולנוע וב-HBO Max יחד.
ב-23 במאי 2023 השירות מותג מחדש תחת השם Max, אולם שמו הקודם (HBO Max) עדיין נשאר כשהושק מחדש באיחוד הבנלוקס (הולנד, בלגיה ולוקסמבורג).
ב-30 במרץ 2025 נבחר הצבע השחור עבור הלוגו של המותג, כך שייראה כמו הלוגו השחור של HBO.
שנתיים לאחר מכן, ב-14 במאי 2025, הוכרז כי השירות יחזור לשמו הקודם "HBO Max", דבר שקרה ב-9 ביולי 2025. למרות החזרה לשם המקורי, הצבעים המקוריים לא הוחזרו והלוגו נשאר שחור.
נטפליקס מתכננת לשמר את פעילות האולפנים ולהמשיך בהפצה קולנועית של סרטים עד 2029, ולהחזיק את HBO Max כשירות נפרד בטווח הקצר.
Max משדר תוכן מקורי וכן תוכן שהופק עבור יתר מותגי התוכן שבבעלות האחים וורנר.
בדומה לפלטפורמה הקיימת של החברה, כמו HBO Go, השירות לא כולל שידור חי של הערוצים הליניאריים של HBO.
לפי פרסומים מאוגוסט 2022, שירות HBO Max היה צפוי להתרחב גם לישראל במהלך שנת 2024 ועם מיתוג השירות מחדש עולים הסיכויים שזה יקרה.
בעקבות המיזוג בין האחים וורנר לדיסקברי, השירות מכיל גם את כל תוכני דיסקברי, ויישום דיסקברי+ מוזג לתוך השירות החדש.
במרץ 2022, נמסר על ידי "וראייטי" כי האחים אנדי וברברה מוסקייטישוקדים על פיתוחה של סדרת פריקוול לאירועי הסרט "זה" (2017), בשיתוף פעולה עם המפיק ג'ייסון פוקס, עבור שירות הזרמת המדיה "HBO Max".
על פי דיווחה, זכתה הסדרה לשם "IT: Welcome to Derry" (ובתרגום לעברית: "ברוכים הבאים לדרי").
גרסאות מקומיות של HBO Max הושקו ב-29 ביוני 2021 באמריקה הלטינית.
כמו כן, באותה שנה הושק השירות במספר מדינות באירופה, בהן כבר הפעילה HBO שירותים שונים.
ב-2019 הודיעה וורנר מדיה שבמדינות מסוימות בכוונתה להמשיך לעבוד עם המפיצים המקומיים באמצעות הסכמים לטווח ארוך.
השירות הושק בישראל ב-13 בינואר 2026.
ליגת הצדק: גרסת סניידר (2021)
הארי פוטר: בחזרה להוגוורטס (2022)
הארי פוטר, סדרת אתחול לזיכיון סרטי הארי פוטר, מתוכננת לשנת 2027.
וירוס H3N2 הוא תת-זן של וירוס השפעת ממין influenza virus A והוא יכול להדביק עופות ויונקים.
בעופות, בני אדם וחזירים, הווירוס עבר מוטציות לזנים רבים.
בשנים בהן H3N2 הוא הזן השולט, יש יותר אשפוזים בבתי החולים.
H3N2 הוא תת-זן של הזן הוויראלי Influenzavirus A, שהוא גורם חשוב לשפעת אנושית.
שמו נובע מצורותיהם של שני סוגי החלבונים שעל פני המעטפת הליפידית שלו, המגולטינין (H) ונוירומינידאז (N).
על ידי שכפול ויראלי חדש, H3N2 מחליף גנים לחלבונים פנימיים עם תת-זנים אחרים של שפעת.
וירוס שפעת העופות H3N2 הוא אנדמי לחזירים בסין, והוא זוהה אצל חזירים בווייטנאם, ותורם להופעת זנים חדשים.
חזירים יכולים לשאת וירוסי שפעת אנושיים, שיכולים לשלב (כלומר להחליף יחידות משנה של הגנום ההומולוגי על ידי בחירה גנטית) עם H5N1, גנים חולפים ומוטציות.
שפעת H3N2 עונתית הורגת כ -36,000 בני אדם בארצות הברית מדי שנה.
חיסוני שפעת מבוססים על ניבוי אילו "מוטציות" של הזנים הנוספים H1N1, H3N2, H1N2. לקראת המגפות השנתיות מפותחים חיסונים נפרדים לחצי הכדור הצפוני והדרומי.
באזורים הטרופיים, השפעת אינה מראה עונתיות ברורה.
עמידות נמדדת לתרופות האנטי-ויראליות הסטנדרטיות amantadine ו- rimantadine ב-H3N2 עלתה מ -1% בשנת 1994, ל -12% בשנת 2003 ול -91% בשנת 2005.
שפעת הונג-קונג הייתה ההתפרצות הראשונה הידועה של זן H3N2, אם כי קיימות עדויות סרולוגיות לזיהומים של H3N2 בסוף המאה ה-19. ביולי 1968 דווח על התפרצויות נרחבות בווייטנאם ובסינגפור.
בספטמבר 1968 הגיעה להודו, הפיליפינים, צפון אוסטרליה ואירופה.
באותו חודש, הווירוס נכנס לקליפורניה והחזיר את כוחות מלחמת וייטנאם.
הוא הגיע ליפן, אפריקה ודרום אמריקה בשנת 1969. ההתפרצות הגיעה לעוצמתה המרבית תוך שבועיים, שנמשכה שישה שבועות בסך הכל.
הווירוס בודד בבית החולים בהונג קונג.
תסמיני שפעת נמשכים ארבעה עד חמישה ימים.
H5P (קיצור של HTML5 Package) היא ספרייה חינמית בקוד פתוח המבוססת על JavaScript ליצירה ושיתוף של תוכן אינטראקטיבי HTML5.
הפרויקט נוצר על ידי חברת Joubel, חברת e-learning מנורווגיה, ויש לה צוות שנקרא צוות הליבה של H5P שאחראי לפיתוח הפרויקט.
ישנם מעל ל-50 סוגי תוכן שונים (נכון ל-2022) שמהם עורכי תוכן יכולים ליצור תכנים משלהם, והבולטים שבהם הם שאלונים מסוגים שונים, מצגות אינטראקטיביות, סרטוני וידאו עם שאלות בתוכו ועוד.
יצירת התוכן היא פשוטה וכוללת בכל סוג תוכן עורך ויזואלי להזנת התכנים.
פרויקט H5P מפותח על ידי הקהילה, ובאתר של H5P יש מדריכים עבור מתכנתים.
מתכנתים יכולים ליצור סוגי תוכן חדשים, ולשפר סוגי תוכן קיימים.
ל-H5P יש פלאגינים יציבים עבור המערכות מודל (Moodle), וורדפרס (WordPress) ו-דרופל (Drupal).
לאופן אדקס (Open edX) יש רכיב Xblock מיוחד שמאפשר להטמיע רכיבי H5P.
H2: מעבדת השליטה הוא סרט תיעודי של הבמאים נועם שיזף ועידית אברהמי אשר הופק ב-2022 ואורכו 105 דקות.
הסרט עוסק בשלטון הישראלי באזור H2 בחברון ומתמקד ברחוב השוהדא בעיר, באירועים ובתהליכים שהתחוללו ברחוב ובסביבתו, כמיקרוקוסמוס להתפתחות הסכסוך הישראלי-פלסטיני בכללותו.
הסרט הוקרן במסגרת התחרות הישראלית הרשמית בדוקאביב בשנת 2022 ומשודר בערוץ 8.
רחוב השוהדא בחברון הוא רחוב ראשי ב, המוביל אל מערת המכפלה וממנה.
החל מסוף שנות ה-70, במסגרת הקמת היישוב היהודי בחברון, אכלסו יהודים מספר בתים לאורך הרחוב.
בעקבות טבח מערת המכפלה בפברואר 1994, סגרה מדינת ישראל את הרחוב לתנועת פלסטינים, וסגרה את השוק הסיטונאי המרכזי של אזור חברון, את תחנת האוטובוסים המרכזית ואת החנויות הערביות שהיו פתוחות אל הרחוב.
בהמשך להסכמי אוסלו חתם בנימין נתניהו ב-1997 על הסכם חברון, לפיו חולקה חברון לאזור בשליטת הפלסטינים (H1) ואזור בשליטת היהודים (H2).
במסגרת הסכם זה נפתח הרחוב מחדש לתנועת כלי רכב פלסטיניים, אך לאחר פרוץ האינתיפאדה השנייה נסגר הרחוב בשנית ונותר סגור לתנועת פלסטינים עד היום.
הסרט עוסק בשליטה הישראלית בחברון ומתמקד ברחוב השוהדא, הנמצא על גבול אזור H2 ומהווה נקודת חיכוך בין יהודים ופלסטינים לאורך השנים.
לדברי יוצרי הסרט, חברון והתהליכים המתרחשים בה הם מיקרוקוסמוס למגמות רחבות יותר בסכסוך הישראלי-פלסטיני והיא "מעבדה" לאמצעים בהם נוקטת ישראל ומיושמים בהמשך בשאר חלקי יהודה ושומרון.
הסרט מציג אירועים מרכזיים שהתרחשו בחברון והשפיעו על הסכסוך הישראלי-פלסטיני: טבח תרפ"ט, ההתנחלות במלון פארק והקמת קריית ארבע, הבחירות המוניציפליות ב-1976, ההתנחלות בבית הדסה ובאתרים היהודיים בעיר, הפיגוע בבית הדסה ב-1980, טבח מערת המכפלה ב-1994, הסכם חברון ב-1997, הקמת ארגון שוברים שתיקה, ופרשת אלאור אזריה.
הסרט עושה שימוש נרחב בחומרי ארכיון מהארץ ומהעולם וכולל ראיונות עם כמה ממפקדי חטיבת יהודה (חטיבת חברון) והמנהל האזרחי, וביניהם שלמה גזית, אפרים סנה, מאיר כליפי, גדי שמני ונעם תיבון, לצד עיתונאים ותושבים יהודים ופלסטינים.
בימוי: נועם שיזף, עידית אברהמי
הפקה: הילה מדליה, פול קאדו
מפיקים שותפים: סרג' גורדיי, מרטין לוראן, האנה פליפו
תסריט: נועם שיזף, עידית אברהמי
תחקיר: עידית אברהמי, נועם שיזף
הסרט הופק בתמיכת ערוץ 8, HOT8, הקרן החדשה לקולנוע וטלוויזיה, משרד התרבות והספורט, המועצה הישראלית לקולנוע, מפעל הפיס, CoPro - קופרו, France Televisions ,RTBF ,RTS SVT ,YLE ,MetFilm Sales
הסרט הוצג במסגרת פסטיבל דוקאביב 2022
במדור התרבות והבידור של ynet נכתב כי הסרט "לא בהכרח אובייקטיבי כלפי שני הצדדים, אבל עם תמונת המצב שהוא מביא אי-אפשר להתווכח" וכי הוא "לא מאפשר להדחיק עוד את המצב בשטחים".
נכתב כי הסרט הוא "אגרוף בבטן" וכי "אסור לעצום מולו עיניים".
במדור התרבות של מעריב נכתב כי "גם ימני וגם שמאלני לא יוכלו אחרי הסרט הזה לטמון את הראש בחול.
רחוב אחד בחברון מגיש לצופה, ישר בפנים, את המשמעות של עם אחד ששולט בעם אחר".
במדור הטלוויזיה של הארץ נכתב כי "הצפייה בסרט מטרידה ומכאיבה, ולכן חשובה"
בישראל היום נכתב כי "'חברון: מעבדת השליטה' הוא סרט שלא מחביא את התעמולה שהוא נשלח לייצר".
הקרנת הסרט עוררה ביקורת בחברה הישראלית וקריאות לשלילת המימון מיוצריו.
ארגון בצלמו ניסה, במספר מקרים, למנוע את הקרנת הסרט בישראל.
בסינמטק בפרדס חנה הקרנתו המוקדמת בוטלה, בשל היותו לדברי הסינמטק סרט אנטי-ישראלי.
HALCA היה רדיו טלסקופ שפעל תוך שימוש באינטרפרומטריה רחבת בסיס ארוך מאוד.
הטלסקופ נבנה על ידי טושיבה.
הוא היה בעל אנטנה בקוטר של 8 מ'.
בנוסף לכך הותקנה אנטנה נוספת.
הלוויין שוגר ב-12 בפברואר 1997 ממרכז החלל אוצ'ינורה.
משך המשימה המתוכנן היה 3 שנים.
האנטנה נפתחה ללא בעיות ובמשך יומיים בוצעו פעולות הכנסה לניצול של כלל המכשירים.
משך הקפה היה כ-6.5 שעות.
היה מתוכנן לקלוט אותות בתדר GHz 1.6, GHz 5.0 ו-GHz 22. בגלל בעיות שנבעו מרעידות בזמן השיגור לא היה ניתן לנצל תדר 22 GHz.
פעילות נמשכה הרבה מעבר למתוכנן וזאת למרות הקטנה משמעותית של הספק חשמלי שהיה מיוצר על ידי פאנל סולארי.
היא הופסקה בשנת 2005. משימה נוספת שתוכנה לשנת 2012 בוטלה.
במהלך פעילות HALCA בוצעו תצפיות על מקורות שונות של גלי רדיו בחלל.
נתונים שהתקבלו נקלטו ב-5 תחנות קרקע ביפן, ארצות הברית, ספרד ואוסטרליה.
העברת הנתונים התבצע בקצב 128 MB בשנייה.
על בסיס המידע שהתקבל נכתבו מאמרים רבים.
הפרויקט מנוהל על ידי הסוכנות לפיתוח החלל של ארצות הברית עבור ובמשולב עם ההסוכנות להגנה מפני טילים.
מטרת המערך היא לאפשר עקיבה אחר טילים בליסטיים וטילים היפרסוניים, גם בשלבים שבהם הם לא מונעים ובהתאם, יש להם חתימת חום נמוכה.
הלוויינים הראשונים, "אבות טיפוס" של המערך, שוגרו בהצלחה במהלך פברואר 2024.
בשנת 2019, ארצות הברית הקימה את הסוכנות לפיתוח החלל.
הרעיון הוא לאפשר תהליכי פיתוח ורכש מהירים, תוך מינוף היכולות האזרחיות שהתפתחו בתחום החלל האזרחי ובעיקר, ירידת עלויות השיגור והצבה של מערכי לוויינים גדולים על ידי "השוק הפרטי", כמו למשל המערך של אירידיום תקשורת, Starlink, המערך של Globalstar, הלוויינים של Planet Labs ומערכים נוספים.
הקמת הסוכנות התאפשרה, בין השאר, בגלל פרישת המעצמות מההסכם למניעת תפוצת טילים בליסטיים והחשש שהקמת מערכי לוויינים כאלה תפר את ההסכם.
הרעיון של מערכים גדולים נועד לתת מענה למגוון צרכים ובכללם, היכולת לעקוב ולהגן מפני טילים היפרסוניים כמו גם, להיות עמידים בפני התקפות על הלוויינים בדמות שיבוש באמצעות לוחמה אלקטרונית או אפילו הפלה קינטית שלהם.
לפי הסוכנות, הארכיטקטורה כוללת שבע "שכבות" ובכללן:
מכלול התמיכה הקרקעית ובכללו תחנות הקרקע, איסוף המידע ופענוחו וכלל הבטי יכולת השיגור
שיטת הפיתוח הנבחרת היא הצבה של לוויינים ב"בלוקים" כך שכל שנתיים מוזרקים למסלול כמות גדולה של לוויינים - ככל שהיכולות מבשילות.
"בלוק אפס" כלל שישה לוויינים ששניים מתוכם הם אבות טיפוס של מערך ה-HBTSS.
הלוויינים שוגרו בפברואר 2024 ונכנסו בהצלחה למסלול.